Company Kaba Na CEO Ni Magam Bungli Kaw Na Yan Pru Mat Ai Hpang Donald Trump Kawn Gumsan Magam Hpaji Jaw Hpung (2) Dawm Kau
Amerikan Gumsan Magam Donald Trump gaw shi a Mungdan Sut Hpaga hpaji jaw salang law law magam bungli kaw na hpru hkring sa mat ai hpang Gumsan Magam Hpaji Jaw Hpung (2) hpe dawm jahkring kau sai lam AFP shiga kaw na chye lu ai.
Gumsan Magam Donald Trump gaw Virginia Mungdaw na kasu kabrawng manghkang hte seng nna La-Hkra shanang masha ni hpe hpa tsun mara shagun ai lam n-nga ai majaw Trump hpe hpaji jaw nga ai Amercan Manufacturing Council na salang marai (3) magam bungli kaw na hpru hkring sa mat ai re, dai salang (3) gaw 3M, Campbell Soave, Johnson and Johnson hte United Technology jak rung kaba ni a CEO ni re hpe chye lu ai.
Shi sawk ni tang madun da ai hta lai wa sai bat laman Virginia Mungdaw, Charlotte Vill kaw shan praw ru sai hpe shakawn shagrau ai masha ni, mung masa lahkra shanang ai uhpung ni, Ku Klak Klan hte Ne-Oo Nazi ni lam hkawn n-gun madun nga ai aten dai uhpung ni hpe nra sharawng ninghkap ai shawa masha ni sa du nna kasu manghkang byin ai re, Shan hpraw ru sai hpe shakawn shagrau ai masha langai ninghkap hpung ni hpe modo hte hkan shachyut adawt ai majaw Num langai si sum mat nna marai (20) daram hkala hkrum mat ai re hpe chye lu ai.
Virginia Mungdaw na kasu kabrawng mang hkang hte seng nna Gumsan Magam Trump kawn yawng hta mara nga ai ngu tsun wa ai majaw Gumsan Magam Trump hpe Amerikan Mung shawa ni lam hkawm n-gun madun ninghkap wa ai re, Mung shawa ni ninghkap ai lam law wa ai majaw August (14) ya shani Mung massa La-hkra shanang ai hpung ni hpe Gumsan Magam Trump kaw nna tsun mara shagun wa ai raitim August (15) ya shani Charlotte Vill na manghkang gaw yawng hta mara nga ai lam Trump kawn kalang bai kahtap tsun wa ai nna ya aten Mung shawa ni bai ninghkap nra sharawng wa ai lam chye lu ai.
kac_Latn kac_Latn kac_Latn kac_Latn kac_Latn